Hans Førde

Hans Anton Førde (født 23. september 1895, død 3. februar 1978) var en norsk fagforeningsmann, redaktør og politiker (NKP).

Han var malersvenn, hadde teknisk aftenskole, et halvt års handelskurs og fire år i læra i malerfaget.

Førde ble fagorganisert i 1914, og medlem av Arbeiderpartiet i 1920. Ved den store splittelsen i partiet i november 1923 fulgte han det nystiftede Norges Kommunistiske Parti. Han var formann i Tromsø NKP og i Troms distrikt av NKP. Fra 1922 var han også medlem av Tromsø bystyre. I årene 1933–1934 var han redaktør for NKP-avisen Troms Arbeiderblad.Side 88. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979, side 75 - 92. Pax, Oslo ISBN 82-530-0957-7 Han meldte seg ut av NKP i 1947.

I fagbevegelsen satt han som formann i sin fagforening, og som medlem av hovedstyret i Norsk Bygningsarbeiderforbund 1923–1927. Fra 1927 til 1929 var han sekretør i Tromsø faglige samorganisasjon.Førde, Hans, Bind III, Arbeidernes leksikon, Arbeidermagasinets forlag, Oslo (1934)

 Referanser 
«Hans Førde, 82 år gammel veteran i Tromsø». Klassekampen, 28. desember 1977.

Kategori:Lokalpolitikere i Tromsø
Kategori:NKP-politikere i Troms
Kategori:Ap-politikere i Troms
Kategori:Norske fagforeningspersoner
Kategori:Norske redaktører
Kategori:Norske håndverkere